Leit hefur staðið yfir að líkunum , bæði í sjó og á landi , en hún hefur ekki skilað árangri . Að sögn Mikes Clements aðstoðaryfirlögregluþjóns eru „ allar líkur “ á því að líkin hafi endað í sjónum eftir að hafa verið í straumnum þar sem þau sáust síðast á mánudaginn . Frá leitinni að líkunum . AFP „ Leitarhóparnir eru óánægðir . Við skiljum fullkomlega hversu erfitt þetta er fyrir aðstandendur sem vilja að líkin finnist , “ sagði Clement . 47 manns voru á eyjunni , sem er vinsæll ferðamannastaður , þegar eldgosið varð . 26 eru á sjúkrahúsi , þar af 20 alvarlega slasaðir . Lögreglan hefur birt nöfn sjö fórnarlamba sem borin hafa verið kennsl á . Á meðal þeirra er nýsjálenskur leiðsögumaður , Tipene James Te Rangi Ataahua Maangi , sem var 24 ára . Fjórir voru ástralskir , eða þau Zoe Ella Hosking , 15 ára , stjúpfaðir hennar Gavin Brian Dallow , 53 ára , Anthony James Langford , 51 árs , og Karla Michelle Mathews , 32 ára . Þeir Matthew Robert Hollander , 13 ára , og Berend Lawrence Hollander , 16 ára , voru bandarískir ríkisborgarar en búsettir á Nýja-Sjálandi .